རིག་ལྡན་རྒྱ་མཚོ་ཁོང་ཕ་ཡུལ་དུ་ལོག་པའམ་ལྡོག་པའི་ཚུལ་དེར་བཀུར་གཟོ་དང་གུས་འདུད་ཀྱི་རྣམ་པ་ཞིག་མཆིས་པ་ལས།ཕྱི་རོལ་པའི་མིག་ཟུང་གིས་ཕ་ཡུལ་ལ་བལྟ་བའི་ཀུན་སློང་ཟོག་པོ་དང་ལྟ་ཚུལ་ཡོན་པོ་དེའི་རིགས་ཡེ་ནས་མི་འདུགདེ་ནི་གོང་སྨོས་གནའ་གྲོང་གི་སྐབས་སུ་བརྗོད་པ་བཞིན།གནའ་གྲོང་དེ་ཁ་ནང་རུབ་ཀྱི་སྤྱི་ཚོགས་ཤིག་ཡིན་པ་བདེན་ནའང་།རྣམ་པ་མཐའ་གཅིག་ཏུ་ཆོས་ལུགས་རྨོངས་དད་ཀྱིས་བརླགས་པ་ཞིག་མིན་པ་དང་།རྣམ་པ་མཐའ་གཅིག་ཏུ་མང་ཚོགས་གླེན་ནག་གིས་བཟོས་པ་ཞིག་ཀྱང་མ་ཡིན་པར།དེར་ད་དུང་ཡང་རེ་བ་དང་གསོན་ཤུགས་ཀྱིས་ཁེངས་པ་ཞིག་ངང་གིས་ཚོར་ཐུབ་པའི་སྣང་བ་སྟེར་ཐུབ་པས་མཚོན།